Ein arzat iſt min mvnt
Ein arzat iſt min mvnt·
vn̄ eī woꝛt dc ich kan·
ſpreche ſi dc ich wer geſvnt·
vn̄ ſtolzer dāne ie mā·
ach leid̾ dc vil ſvͤzez woꝛt·
iſt zeſere an mir geboꝛgen·
des lebe ich menigē tag mit ſoꝛgē·
wēne kvmt her vúr der hoꝛt·
der mich ſo riche moͤhte machē·
ich trure nv dāne wolde ich lachē·

Es iſt eī wund̾ an mir·
dc ich ellú wib dur ſi mide·
vn̄ doch getroͤſtet bin von ir·
ſolhē kvmb̾ vn̄ ich lide·
ſit ich ſin erſt genadē bat·
den wēdet ſi mir niht·
noh niemā ander mag ſwc ſo mir geſchiht·
ſvs bī ich an die blozen ſtat·
zwiſchē zwein ſtuͤlen geſeſſen·
an d̾ ſelbē ſtat hat ſi min vergeſſen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse